Μοσχάρι με μπάμιες και ντομάτες ταζίν
Σιγοψημένο μοσχαράκι με μπάμιες που λιώνει στο στόμα! Η προσθήκη κύμινου, κουρκουμά και κόλιανδρου του δίνουν μια ακαταμάχητη μαροκινή νοστιμιά.
1 κιλό µοσχαρίσια ελιά, σε κύβους 2,5 εκ., 3 κουτ. σούπας ελαιόλαδο, 1 κρεµµύδι ξερό, ψιλοκοµµένο, 3 σκελίδες σκόρδου, ψιλοκοµµένες, 1/2 κουτ. γλυκού κύµινο, σε σκόνη, 1/2 κουτ. γλυκού κουρκουµάς, σε σκόνη, 400 γρ. αποφλοιωµένες ντοµάτες κονκασέ, 1/2 κουτ. γλυκού ζάχαρη λευκή, 1 ξυλάκι κανέλας, 2 κουτ. σούπας φύλλα µαϊντανού, ψιλοκοµµένα, 1 κουτ. σούπας ψιλοκοµµένα φύλλα φρέσκου κόλιανδρου + µερικά ακόµα για το σερβίρισµα (αν δεν µας αρέσει, τον αντικαθιστούµε µε µαϊντανό), 500 γρ. φρέσκες * ή κατεψυγµένες µπάµιες, καθαρισµένες, αλάτι, φρεσκοτριµµένο πιπέρι
Για να φτιάξουμε μοσχάρι ταζίν με μπάμιες και ντομάτες, σε µια µεγάλη κατσαρόλα ζεσταίνουµε το µισό ελαιόλαδο σε µέτρια φωτιά και σοτάρουµε σε δόσεις το µοσχάρι για 4-5 λεπτά, µέχρι να ροδίσει από όλες τις πλευρές.  Προσθέτουµε λίγο ακόµα λάδι, αν χρειαστεί. Βγάζουμε το μοσχάρι από την κατσαρόλα και το βάζουµε στην άκρη σε ένα πιάτο.Χαµηλώνουµε τη φωτιά, προσθέτουµε το κρεµµύδι και το υπόλοιπο λάδι στο σκεύος και σοτάρουµε απαλά για 5-6 λεπτά ή µέχρι να µαλακώσει. Προσθέτουµε το σκόρδο, το κύµινο και τον κουρκουµά, σοτάρουµε για µερικά δευτερόλεπτα και στη συνέχεια προσθέτουµε τις ντοµάτες, τη ζάχαρη, το ξυλαράκι της κανέλας, 1 κουταλάκι του γλυκού αλάτι και φρεσκοτριµµένο µαύρο πιπέρι. Ξαναβάζουµε το µοσχάρι στην κατσαρόλα και προσθέτουµε τον µαϊντανό, τον κόλιανδρο (αν χρησιµοποιήσουµε) και 250 ml νερό. Σκεπάζουµε την κατσαρόλα και σιγοβράζουµε σε χαµηλή φωτιά για 1½ ώρα ή µέχρι το μοσχάρι να είναι σχεδόν τρυφερό.Ξεπλένουµε τις µπάµιες σε ένα τρυπητό, κάτω από κρύο τρεχούµενο νερό. Προσέχουµε να υπάρχουν αρκετά υγρά στην κατσαρόλα, προσθέτουµε λίγο ακόµα νερό, αν χρειαστεί, έτσι ώστε το μοσχάρι σχεδόν να καλύπτεται, και ρίχνουµε τις µπάµιες. Πασπαλίζουµε ελαφρώς µε λίγο αλάτι, σκεπάζουµε και σιγοβράζουµε για άλλα 30 λεπτά. ∆εν ανακατεύουµε το φαγητό στο στάδιο αυτό.Απλώνουµε τα έξτρα φύλλα κόλιανδρου (αν χρησιµοποιήσουµε) και σερβίρουµε, το μοσχάρι ταζίν με μπάμιες και ντομάτες, µε ξεροψηµένο ψωµί.
Μοσχάρι,Μπάμιες,Ντομάτα